Ensavadur Teknologiezh Massachusetts

Ensavadur Teknologiezh Massachusetts (e saozneg : Massachusetts Institute of Technology pe MIT) a zo un ensavadur klaskerezh stadunanat hag ur skol-veur arbennikaet war ar skiantoù hag an teknologiezhioù. Emañ an ensavadur prevez-mañ e Cambridge e stad Massachusetts, tostik-tost da v-Boston e biz ar Stadoù-Unanet. Sellet e vez ouzh an MIT evel unan eus gwellañ skolioù-meur ar bed (rummet er c'hentañ plas gant Quacquarelli Symonds e 2025). Embann a ra an Technology Review, ur gelaouenn skiantel gouestlet da skiantoù an ijinour ha d'an neveziñ. Aozadur En MIT ez eus 5 skol, enno 27 departamant : skol ar savouriezh hag ar steuñviñ (School of Architecture and Planning, krouet d'an 9 a viz Meurzh 1932) : departamant ar savouriezh (krouet d'an 9 a viz Meurzh 1932), labourva ar skiantoù hag arzoù ar mediaioù, departamant ar studioù kêrel hag ar steuñviñ ; ar skol ijinouriezh (School of Engineering, krouet d'an 9 a viz Meurzh 1932) : departamant an aerlestrerezh hag an aeregor, departamant an ijinerezh biologel, departamant an ijinerezh kimiek, departamant an ijinerezh sivil hag an endro, departamant an ijinerezh tredan hag ar stlenneg, rann ar sistemoù ijinerezh, departamant ar skiantoù hag ijinerezh an dafar, departamant an ijinerezh mekanikel, departamant ar skiantoù hag an nukleel ; kevrenn skiantoù an den, an arzoù hag ar skiantoù sokial (School of Humanities, Arts, and Social Sciences, krouet e 1950) ; skol ar management Sloan (Sloan School of Management, krouet e 1950 hag adanvet e 1964) ; skol ar skiantoù (School of Science) : an departamant biologiezh, departamant an neuroskiantoù hag ar skiantoù anaoudel, an departamant kimiezh, departamant skiantoù an douar , an aergelc'h hag ar planedennoù, departamant ar matematikoù, departamant ar fizik. E-touez an departamantoù hag ar skolioù brudetañ emañ : al Labourva Lincoln (Lincoln Laboratory) ; Labourva an naouegezh artifisiel hag an urzhiataerezh (Computer Science and Artificial Intelligence Laboratory pe CSAIL) ; ar Media Lab (ML) ; an Nuclear Laboratory ; ar Center for Bits and Atoms (CBA) hag a studi al liammoù etre ar stlenn hag e zeskrivadur fizikel. Labourvaoù zo a groaz meur a ziskiblezh, evel ar Center for Biomedical Engineering renet gant ar c'hlasker Alan Grodzinsky, al lodenn vrasañ eus e glaskerien a zo e-barzh ar School of Engineering pe, evit ul lodenn vihanoc'h, e-barzh ar School of Science. Tud liammet ouzh an MIT Kelennerien Tim Berners-Lee Noam Chomsky Terrence Malick Studierien Sophie Adenot Buzz Aldrin Kofi Annan Dolph Lundgren Benyamin Netanyahou Ieoh Ming Pei Richard Stallman Jean Tirole Liamm diavaez Lec'hienn ofisiel Daveoù